Anna Iváková

Anna IVÁKOVÁ (1953 en Topoľčany) estas slovaka poetino kaj esperantistino. Krom poezio ŝi prilaboris ankaŭ vortaron de dialekto de la regiono  Topoľčany.

Ŝi studis en ekonomia mezlernejo, fako servoj, abiturientiĝis en 1972.

Ŝi verkas ne nur poezion, sed ankaŭ historietojn el la vivo, precipe bonhumorajn. Konataj estas Rakontoj el Rača surbaze de rakontado de denaskuloj (Otília Ballonová, Jozef Valovič). Ili riĉigis programon Literárium en Rádio Regina, kiu havas multajn aŭskultantojn. 

Dum UK 2016 en Nitra en malgranda scenejo de Teatro Andrej Bagár la kongresanoj povis aŭskulti  versojn Tuŝoj je animo de Jozef Leikert, kiujn en la slovaka originalo Dotyky duše prezentis profesia aktoro Jozef Šimonovič kaj en esperantlingva traduko de Anna Iváková deklamis Marek Blahuš kaj Anna Iváková. La versojn akompanis muziko de ĉeĥa zimbalonistino kaj kantistino Zuzana Lapčíková kun ŝia trimembra orkestro, dancis solistoj el Nacia Teatro Brno Markéta Habalová kaj Michal Pimek, ĥoreografion de la spektaklo kunkreis Hana Litterová. 

La 13-an de junio 2025 ŝi ricevis honorigon de la urbestrino de Topoľčany okaze de 790-a datreveno de la unua skiba mencio pri la urbo. (Informilo n-ro 25/2025 Topoľčany | Munipolis)

Verkoj
Ševelenie jabloní (Susurado de pomarboj, 2015)
Zvečerenie (Vesperiĝo, 2018)
Žochársky krátky slovník topoľčianskeho náreči (Ĵoĥara kurta vortaro de Topoľčany-dialekto, 2018)Zlomky nášho času (Fragmentoj de nia tempo, 2020)

Tradukoj
Jozef Leikert: Tuŝoj je animo – Dotyky duše (2015, eldono esperanta – slovaka)
Jozef Leikert: Paŝflustrado –  Šepotkrokov (2020, eldono esperanta –  slovaka)

Eksteraj ligiloj

Biografio en libra datumbazo

Pri la aŭtoriono ĉe Knihobot

Pri la aŭtorino en Martinus

Pri la dialekta vortaro

Pri la aŭtorino kaj ŝia vortaro

La verkoj de A. Ivaková

Kategorio:Naskiĝintoj en 1953
Kategorio:Slovakaj poetoj